text: Deixar de fumar amb esclerosi múltiple: 10 consells pràctics | Fundació Esclerosi Múltiple
  Publicat el 18-06-2018
  Et pot ajudar fer una llista de dues columnes i anotar en cadascuna d'elles les raons per les quals fumes i les raons per les quals ho vols deixar. Pensa en els beneficis que podràs notar al deixar de fumar: tindràs més energia, un aspecte més sa, milloraràs la teva salut sanguínia, es reduiran les possibilitats de patir un atac de cor o un càncer, incrementarà la teva economia…
  Anota aquells moments en els que tinguis més ganes de fumar: després d'un àpat, mentre veus la televisió, quan prens un cafè amb els amics… Busca una alternativa per aquests moments. Per exemple, si el desig apareix després dels àpats, renta't les dents immediatament; si és al prendre cafè, pren-te un te…
  Realitza activitat física adaptada a les teves possibilitats: puja escales, intenta agafar menys el cotxe, fes petits passejos… Això et relaxarà, t'ajudarà a controlar el pes i et farà veure millor els efectes de fumar sobre la teva energia, respiració, etc.
  Si el grau d'addicció és molt elevat i resulta difícil superar el síndrome d'abstinència, podria ajudar-te un tractament farmacològic (xiclets, comprimits, pegats…). Has de consultar amb un professional sanitari perquè t'assessori i prescrigui el tractament més adequat per a les teves necessitats.
  Continua realitzant activitats relaxants que poden minimitzar els símptomes provocats pel síndrome d'abstinència, com ara el mal de cap, la dificultat de concentració, les alteracions de la son… T'ajudaran els banys, la ingesta de begudes i aliments relaxants, l'activitat física regular…